**«Перуаш Кәрімұлы атындағы орта мектеп» КММ**



Мерекелік концерт

 Жауапты: А.Аренова

 Н.Тулендинова

 А.Шпекбаева

2017-2018 оқу жылы

**1-жүргізуші:** Армысыздар, аяулы аналар, құрметті ұстаздар, гүлдей құлпырған қыздар! Барлығымыз асыға күткен көктемнің алғашқы күндерімен бірге 8 наурыз Халықаралық әйелдер күні де келіп жетті. Бұл - бір қолымен бесікті, екінші қолымен әлемді тербеткен аналар мен нәзік жанды қыздар қауымының төл мерекесі.

**2-жүргізуші:**Сенен өскен балалар,
Батырлар мен даналар.
Құттықтаймыз мейраммен,
Құрметті, жан аналар!

Сіздерді көктемнің алғашқы мерекесі 8 - наурыз Аналар мерекесімен құттықтаймыз. Бүгінгі «Ана - өмірдің гүлі» атты мерекемізге қош келдіңіздер!

 **1-жүргізуші:** Сіздерге сарқылмайтын денсаулық, ұзақ ғұмыр тілейміз.Осы күні өздеріңізге бағытталған тілектер періштенің құлағына шалынсын. Әрдайым біздердің жанымызда жүре беріңіздер.

**2-жүргізуші:**Ана десем шешек ашып жанары,
Өмірімнің бастау алар ажары.
Ана деген тіршілікке пана боп,
Әрбір үйде жұлдыз болып жанады,- дей отырып, алғашқы мерекелік құттықтау сөзді мектеп директоры Руслан Амантайұлына береміз.

**1-жүргізуші:** Шалқып, тасып әніміз
 Жадырасын жанымыз,
 Ана, сені құттықтап,
 Әндетеміз бәріміз.

Алдарыңызға әнші шәкірттеріңіздің орындауындағы «Ана» атты әнін қол соғып қошеметтеп қарсы алыңыздар. (Диана)

**2-жүргізуші:**

Барша ана құтты болсын мерекеңіз,
Әрқашан ана сізбен берекеміз.
Ақтайық сүтіңді, асыл анам,
Сонда біз кісілікке теңесеміз,-дей отырып ұл-қыздарыңыз жүрекжарды тілектерін ұсынады.

**(1 сынып пен 5 сынып оқушылардың тақпақтары)**

***1-оқушы:*** *Анасыздар, әр үйге панасыздар,
Бала десе от болып жанасыздар.
Сәтті басса ұрпағың,- мерей тасып,
Қыз күлкісін сусын қып қанасыздар.*

***2-оқушы:*** *Анасыздар — Ақ Еділ, Жайықсыздар -
Жүзе алмайды өтінде қайықсыздар.
Маздататын, жүректе от лаулататын,
Әр үйдің Күні десе, лайықсыздар.*

***3-оқушы:*** *Өр десек те сіздерді — лайықсыздар.
Төр десек те сіздерді — лайықсыздар.
Ер десек те сіздерді — лайықсыздар.
Зор десек те сіздерді — лайықсыздар.*

***4-оқушы:*** *Анасыздар, кең байтақ даласыздар.
Жаны жайсаң жеңімпаз данасыздар.
Көлеңке жоқ көңiлінде, қылауы жоқ,
Үлбіреген жауқазын баласыздар.*

***5-оқушы:*** *Сіздер — Күнсіз, аспанда жарқыраған,
Сіздер — өзен, тау суы сарқыраған,
Сіздер —****ана****, сіздер —****жар****, сіздер —****қыздар****,
Сіздер —**жаңбыр, ақ нөсер сарқыраған.*

***6-оқушы:*** *Біз сіздерсіз тіршілік ете алмаймыз.
Дегенге де сіздерсіз жете алмаймыз.
Айнала ұшып сіздерді көбелек боп,
Өртеніп қастарыңнан кете алмаймыз.*

**2-жүргізуші:**
Құлақтан кіріп, бойды алар,
Әсем ән мен тәтті күй.
Көңілге түрлі ой салар,
Әнді сүйсең, менше сүй, - деп,Абай атамыз айтқандай 8 сынып оқушылардың орындауындағы **«Әлемнің жарығы»** әнін қабыл алыңыздар.

**1-жүргізуші:**
Үкілі кәмшат, бүрмелі көйлек.
Тұрғандай өзі, қимылсыз билеп,
Иықтан шашып, төгіліп жерге,
Күмісті шашбау, жарасып белге деп ақын ағаларымыз жырлағандай келесі кезекті мың бұралған бишілерге береміз.
**(5 сынып оқушыларының биі)**

**2-жүргізуші:** Орыс жазушысы Максим Горький: «Адамдар-әрқашан өз аналарының перзенттері. Ана болмаса ақын да, батыр да болмайды»,- деген.

**(4 сынып ортаға шығады.2 номер)**

**1-жүргізуші:** «Жәннәт-аналардың аяғының астында» демекші, ислам діні әйелдерді ерекше құрметтейді. Егер де бір үйде қыз бала дүниеге келсе, береке, молшылық, бейбітшілік болады, ата-анасына қуаныш әкеледі дейді.
**(6 сынып көрініс «Апа» Руслан Сметов)**

**2-жүргізуші:** Талай ренжітсек те, еркелігімізді көтеріп, туған анамыздай маңдайымыздан сипай білген ұстаздарымызға айтар алғысымыз шексіз. Олардың еңбегі ұлан-асыр мұхитпен тең. Құрметті ұстаздар Сіздерге арнап жаңа мектебіміздің алғашқы түлектері бастаған видео құттықтауларды ұсынамыз.

 **(видео-А.Кунакбаевна)**

**1-жүргізуші:**
Десек те уақытпен жарыспайды,
Қиялға қиялменен қарыштайды.
Шәкірттер шын жүректен тебіреніп,
Өнерін аналарға бағыштайды

**«Ана» әні 6 сынып**

**2-жүргізуші:**
Бишілер бар бізде қыздар мен ұлдар тобы,
Мерекеге өнерімен келген бүгін.
Таң қалдырып, қанекей би билеші,
Қол соғып, демеу берсе көрермендер! - деп кезекті  3 сыныптың байсалды да байыпты бишілеріне береміз. (Вальс)

**Видеоролик «Ең алғашқы махаббат» -Айдана Кунакбаевна**

**2-жүргізуші:**
Мерекеге арналады бүгін билер.
Көтерілсін, қанекей, көңіл-күйлер.
Алдарыңызда қазіргі испан биі,
Таң қалдырып қанекей би билеңдер,–демекші, ендігі кезекте **« Испан биі»,** қабыл алыңыздар!

**1-жүргізуші:** «Отбасы-шағын мемлекет» деген сөз бар. Ынтымағы келіскен, түтіні түзу ұшқан әрбір шаңырақ мемлекеттің құт берекесі. Әйел-ана отбасы жылуын сақтаушы, қоғамның ертеңі болашақ балаларды тәрбиелеуші.
**(көрініс «Шімән апа» 6 сынып)**

**2-жүргізуші:**
Әлемнің жарығын,
Сыйладың сен маған.
Даланың әр гүлін,
Жинадың сен маған.

Тіршілікке нәр берген ана сүті қандай құдіретті. Әлемдегі жақсылық көзі, адамдық қасиет, ақ тілек мейірбандықтың бәрі ана деген сөзбен астасып жатыр. Ендеше жас журналистеріміздің сұрақтарына жауап беріп көріңіздер. *(Шанышқының басына қызыл алмаларды шаншып микрофон ретінде пайдаланды). Оқушылар кезек-кезек мұғалімдерге сұрақ қояды:*

*1. Мектептегі ең сүйікті оқушыңыз кім?*

*2. 8 наурыз мерекесіне қандай сыйлық алғыңыз келеді?*

*3. Жарыңыздың осы мерекеде сыйлаған ең алғашқы сыйлығы есіңізде ме?*

*4. Мектебіміздің ең-ең бұзық оқушысы кім деп ойлайсыз?*

*5. Өлең айтып бере аласыз ба?*

*6. Әріптестеріңізді құттықтап 4 жол өлең шығара аласыз ба?*

*7. Осы мерекеде сізді кім ең бірінші құттықтады?*

*8. 8 наурыз мерекесі қайдан шықты?*

*9. Бұл мереке біздің елімізде қай жылдан бастап атап өтіліп келе жатқанын білесіз бе?*

*10. Осы мерекеде анаңызға қандай сыйлық жасадыңыз?*

**1-жүргізуші*:****Өміріміздің әрбір сәтін есімізде сақтап қалу мүмкін емес. Десе де, фотоаппараттың көмегімен оны жүзеге асыруға болады. Назарларыңызға естеліктерді ұсынамыз. (Алдын ала оқушылар мен ұстаздардың өмірінен, ата-аналармен бірге түскен суреттерден слайд жасалып қояды).*

***( 10 сыныптың слайды көрсетіледі)***
**2-жүргізуші:**Осы айтылғандардың бәрі шындық, бәрі шын, аналар ажалдан күштірек, жапанға бір тоқтамсыз данышпандарды, ақындарды, ерлерді тауып беретін аналар. Барлық жақсылықты себетін де аналар. Ендеше сол аналар алдында бас иелік!
 Ең соңында оқушылар ай секілді дөңгеленіп тұрып, алдын ала мұғалімдерге арнап шығарылған 4 жол өлеңдері жазылған ашық хатты оқып, шоқ гүл немесе сыйлықтар ұсынады.

**1-жүргізуші:**
Демеңіз біз өнерді аяп қалды деп,
Мезгіл де біраз жерге таяп қалды.
Қош болып тұрыңыздар көріскенше
Осымен концертіміз аяқталды.

Ана әрбір адамның жарық дүниедегі ең жақыны, жанашыры, қадірлісі, қамқоршысы, ақ сүтін емізіп аялаған, жанын да аямаған ардақтысы.

**2-жүргізуші:**
Мен ана деген сөзді қанша айтсам да жалықпаймын. Өйткені ол дүниедегі ең ардақты жан. Ана баланы тоғыз ай көтеріп, толғатып, дүниеге келтіріп қана қоймайды, оны көзінің қарашығындай қорғап, аялап өсіріп аяғынан тік тұрғызады.

**(Тураналы мен Аяжанның тақпақтары)**

**1-жүргізуші:**
 Өмір есігін жаңа ашқан баланың бойына елінің рухын сіңіретін, жылауын қойғызатын ана. Ана баланың амандығын бақытты, абыройлы болуын тілейді. Бойымыздағы ең жақсы қасиеттер бізге алдымен анадан тарайды. Қайран ана, өз перзентін әдемі не ұсқынсыз, ақылды не ақымақ, мейірімді не рақымсыз, кесір-қырсық болса да бәрібір шексіз сүйеді.

**2-жүргізуші:**
Дүниеде ананың көз жасынан салмақты, одан ауыр таразы басын басатын ештеңе жоқ. Өйткені ананың көз жасы өзінің киесімен ауыр.

Ана-тіршіліктің гүлі, отбасының берекесі, бүкіл адамзаттың тәрбиешісі.

Ендеше, анамызды сыйлап, құрметтейікші! Келесі кездескенше аман-сау болыңыздар! 8 наурыз құтты болсын!